b'\n_START_ARTICLE_\nPlurina\n_START_PARAGRAPH_\nAng plurina o pluor (Kastila: fl\xc3\xbaor, Ingles: fluorine, may sagisag na F, atomikong bilang na 9, atomikong timbang na 18.9984, punto ng pagyeyelong (FP) 62\xc2\xa0\xc2\xb0C, punto ng pagkulong 188.14\xc2\xa0\xc2\xb0C, espesipikong grabidad na 1.108 [sa anyong likido], at balensiyang 1) ay isang elementong haloheno. Isa itong elementong may kulay na maputlang dilaw. Bilang lason, mabagsik ito, nakakaagnas at nasa anyo ng isang gas. Ito ang pinaka-elektronegatibo at pinaka-reaktibo sa lahat ng mga elemento, at ginagamit na sangkap sa paggawa ng maraming uri ng mahahalagang mga kompawnd. Natuklasan ito ni Ferdinand Frederick Henri Moissan noong 1886.'